text: Vandkanon mod brændende bigballer
  01 februar 2011 kl. 07.25
  Beredskabstyrelsen satte tirsdag en vandkanon ind mod de 900 brændende bigballer i Obbekær ved Ribe.
  - Det er meget voldsomt, siger indsatsleder Lars Nielsen til TV2News her itl morgen. Vi vl forsøge at køre halmen væk fra bygningerne, men der går noget tid, inden vi kan komme til.
  På et tidspunkt have brandvæsenet 30 pumper igang. Men vandkanonen fik styr på ilden, så slukningen gik hurtigere end beregnet.
  
  Ingen fare for mennesker
  Gårdejerens søn opdagede branden og slog alarm. Der var ingen fare for dyr eller mennesker, og brandvæsenet fik ret hurtigt ilden under kontrol.
  Men bigballer kan brænde utrolig længe. Derfor forventer indsatslederen, at hans folk vil være engageret på stedet i lang tid.
  
  Frosne brandhaner
  Ribe brandvæsen er plaget af, at haner og boringer er frosne. Det giver problemer med at få nok til slukningsarbejdet i en lade ved Ribe.
  Strålevarmen gør, at brændvæsnet har besvær med at nedkøle andre bygninger med kreaturer.
  